62025TJ0693_INF
Unionin yleisen tuomioistuimen tuomio (viides jaosto) 11.2.2026 –Tokareva v. neuvosto
(asia T‑693/25)
Yhteinen ulko- ja turvallisuuspolitiikka – Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta toteutetut rajoittavat toimenpiteet – Varojen jäädyttäminen – Luettelo henkilöistä, yhteisöistä ja elimistä, joiden varat ja taloudelliset resurssit jäädytetään – Kantajan nimen merkitseminen uudelleen luetteloon – Venäjällä toimivista johtavista liike-elämän edustajista hyötymisen käsite – Päätöksen 2014/145/YUTP 2 artiklan 1 kohdan g alakohta – Arviointivirhe – SEUT 266 artikla
1.
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan ulottuvuus – Näyttö toimenpiteen perusteltavuudesta – Unionin toimivaltaisen viranomaisen velvollisuus osoittaa kyseessä olevien henkilöiden tai yhteisöjen osalta vahvistettujen perusteiden perusteltavuus siinä tapauksessa, että ne riitautetaan – Merkitseminen luetteloihin täsmällisten, konkreettisten ja yhtäpitävien todisteiden kokonaisuuden perusteella – Puuttuminen – Arviointivirhe
(Euroopan unionin perusoikeuskirjan 47 artikla; neuvoston päätös 2014/145/YUTP, sellaisena kuin se on muutettuna päätöksellä (YUTP) 2025/1895; neuvoston asetukset N:o 269/2014 ja 2025/1894)
(ks. 30–33 ja 39–42 kohta)
2.
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan ulottuvuus – Näyttö toimenpiteen perusteltavuudesta – Unionin toimivaltaisen viranomaisen velvollisuus osoittaa kyseessä olevien henkilöiden tai yhteisöjen osalta vahvistettujen perusteiden perusteltavuus siinä tapauksessa, että ne riitautetaan – Mainitun toimivaltaisen viranomaisen harkintavallan laajuus – Aikaisemman luetteloon merkitsemisen yhteydessä esitetyn näytön merkityksellisyys, kun perusteet eivät ole muuttuneet, kantajan tilanne ei ole muuttunut ja Ukrainan tilanne ei ole kehittynyt
(Euroopan unionin perusoikeuskirjan 47 artikla; neuvoston päätös 2014/145/YUTP, sellaisena kuin se on muutettuna päätöksellä (YUTP) 2025/1895; neuvoston asetukset N:o 269/2014 ja 2025/1894)
(ks. 34 kohta)
3.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Venäjällä toimivat johtavat liike-elämän edustajat sekä heidän läheiset perheenjäsenensä tai muut heistä hyötyvät luonnolliset henkilöt – Hyödyn käsite – Minkä tahansa luonteinen huomattava hyöty – Ennen Krimin liittämistä annettu hyöty – Ulkopuolelle jääminen
(Neuvoston päätöksen 2014/145/YUTP, sellaisena kuin se on muutettuna päätöksillä (YUTP) 2023/1094 ja (YUTP) 2025/1895, 2 artiklan 1 kohdan g alakohta; neuvoston asetukset N:o 269/2014 ja 2025/1894)
(ks. 36–38 kohta)
4.
Kumoamiskanne – Kumoamistuomio – Vaikutukset – Velvollisuus toteuttaa täytäntöönpanotoimia – Ulottuvuus – Velvollisuus välttää kumotun toimen korvaaminen toimella, jota rasittaa sama virhe – Velvollisuuden ulottaminen myöhemmin hyväksyttäviin toimiin
(SEUT 266 artikla)
(ks. 48–60 kohta)
5.
Kumoamiskanne – Kumoamistuomio – Vaikutukset – Unionin tuomioistuimen asettamat rajoitukset – Ukrainan tilanteen johdosta toteutetut rajoittavat toimenpiteet – Neuvosto ei ole ottanut huomioon useita perättäisiä kumoamispäätöksiä – Seikka, joka on omiaan oikeuttamaan rajoittamista koskevan pyynnön epäämisen – Uusia perusteita tai todisteita ei ole – Lainvastaisuus, joka on omiaan vahingoittamaan unionin oikeusjärjestystä – Hylkääminen
(SEU 2 ja SEU 19 artikla; SEUT 264 ja SEUT 266 artikla)
(ks. 68–70 kohta)
Tuomiolauselma
1)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 12.9.2025 annettu neuvoston päätös (YUTP) 2025/1895 ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 12.9.2025 annettu neuvoston täytäntöönpanoasetus (EU) 2025/1894 kumotaan siltä osin kuin Maya Tokarevan nimi on merkitty uudelleen luetteloon henkilöistä, yhteisöistä ja elimistä, joihin kyseisiä rajoittavia toimenpiteitä sovelletaan.
2)
Vaatimus päätöksen 2025/1895 vaikutusten pysyttämisestä kantajan osalta voimassa siihen saakka, kunnes täytäntöönpanoasetuksen 2025/1894 osittaisen kumoamisen vaikutukset tulevat voimaan, hylätään.
3)
Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan Maya Tokarevan oikeudenkäyntikulut.